Zik-nni yella yiwen n umestaǧar d amecḥaḥ aṭas iḥemmel kan iman-is yettwassen s txiddas d lmenkar ,medden akk kerhen-t acku yessemɣer iman-is , yiwen n wass yebɣa ad yessiweḍ kra n tɣawsiwin ɣer wexxam-ines maca ur yufi ara anwa ara ad t-iɛiwnen acku regglen fell-as ẓran amek iga d win, ur yettxelliṣ ara ixeddamen -is , ala yiwen n urgaz yeqbel maca yesteqsa-t acḥal n yedrimen yenna-as umestagar-nni ad ak-d fkeɣ kraḍ n yiseqquma ara tafeḍ deg tudert-ik , argaz-nni yexdem laman yebbub tiɣawsiwin-nni ɣef weɛrur-is ruḥen , assmi iwḍen ɣer ttnaṣfa n ubrid yenna-as d acu-t useqqum amenzu ?, yerra-as-d , win id ak-d yennan leɛtab xir n tguni yesskadeb fel-as , kemmlen abrid-nsen steɛfan yenna-as d acu-t useqqum wis sin ? yerra-as-d : win i ak-d yennan axeddim xir n iɣimi yesskaddeb fell-ak, lḥan amecwar yesteqsa-t, d acu-t useqqum wis krad ?